विराट कोहली मनाने लगे शतक का जश्न, फिर जल्दी से नीचे कर लिए हाथ, दर्शक भी रह गए सन्न!  
विराट कोहली ने करियर का 13वां टेस्ट शतक लगाया
उनका यह शतक 8 टेस्ट पारियों के बाद आया है
शतकीय सिंगल लेते समय कोहली रनआउट होते-होते बच गए
इस सीरीज में कानपुर में जहां उनका बल्ला खामोश रहा था, वहीं कोलकाता टेस्ट की दूसरी पारी में उन्होंने 45 रन बनाकर फॉर्म में वापसी के संकेत दिए थे. यह शतक 8 पारियों के बाद निकला है. इससे पहले उन्होंने वेस्टइंडीज के खिलाफ जुलाई, 2016 में दोहरा शतक लगाया था, तब से वह फिफ्टी भी नहीं बना पा रहे थे. इस दौरान उनके अधितम स्कोर 44 और 45 रन रहे. इंदौर में उन्होंने 108 गेंदों में 13वीं फिफ्टी पूरी की, जबकि शतक के लिए 184 गेंदें खेलीं.